rlitschk/wikidir huggingface dataset:
Herzog, vo althochdüütsch: herizogo "wo vor em Heer zieht", isch en Adelstitel. Urschprünglich sind Herzög germanischi Heerfüehrer gsii, wo für d Duur vomene Chriegszug vo Schtammesfürschte dur Wahl oder dur Los beschtimmt worde sind. I dr Merowingerzit sind Herzög königlichi Amtsträger mit vor allem militärische Uufgabe, wo dr König es Herzogtum mit Oberhoheit über Land- und under Umständ Markgrafschafte as Lääche vergee hät. Im Früehmittelalter sind im Ruum vom fränkische Riich erblichi Stammesherzogtümer entschtande, wo d Karolinger denn uufghobe hei. Aber wo die königlichi Zentralgwalt am Endi vom 9. Jahrhundert immer schwecher worde isch, si si wider uufglebt. D Stammesherzög im Oberfrankeriich zu Zite vom Heinrich I. sind i dr Regle Mitgliider vo regionale Herrscher-Dynaschtie gsi. Im Heilige Römische Riich händ sich im 12. und 13. Jahrhundert d Schtammesherzogtümer immer mee in Territorial- und Titular-Herzogtümer gwandlet. En Herzog isch denaa Herrscher über beschtimmti Territorie gsi, wo rüümlich vilmol nit zämmehängend gsi si, oder e Träger vom e Adelstitel, won er vom König übercho het. D Herzogswürde isch vom König als Lääche vergeeh worde und hät au wider entzoge werde chönne (lueg bi Heinrich dr Löi und iim sini Absetzig in Sachse und Bayre 1180). Uf die Wiis isch dr Titel
Dr alemannisch Satzboi het wenniger Ähnligkeit mit dr Syntax vu dr ditsche Schriftsproch, d Verwandschaft vum alemannische mit em hochditsche Satzboi zeigt sich meh im Verglich mit dr hochditsche Umgangssproch. Wämmer im Alemannische Sätz anenander reiht, gits fascht alli Megligkeite, wus aü in dr ditsche Standardsproch un in dr hochditsche Umgangssproch git, si wäre aber sältener gnutzt. Nit sälte wird im Alemannische näbegordnet anstatt untergordnet. Bi dr negschte paar Biispiil wird Haüpt- un Näbesatz typografisch unterschiide: Haüptsatz fätt druckt Näbesatz (1. Grad) normal druckt Näbesatz (2. Grad) schreg druckt S folge züriditschi Biispiil fir Näbeordnung anschtatt Unterordnung: Wenn du nicht mitgehst, gehe ich alleine. / Wottsch nüd mit? Dänn gaan i eläi. Bevor ich ins Bett gehe, lese ich noch die Zeitung. / Zeerschte lis i na d Zytig, dänn gaan i is Bett. Im Kaiserstiähler alemannische Biispiil, wu folgt, wird ebefalls näbegordnet anschtatt untergordnet. Standardditsch: Die Geisteswissenschaften sind sehr beliebt, während es in den Naturwissenschaften Nachwuchsprobleme gibt. Alemannisch (Näbeordnung): D Geischteswisseschafte sin zimli beliäbt. In dr Natürwisseschafte gits drgege Nochwugsbroblem. Viilmol isch e Wort-fir-Wort-Ibersetzung vum e standardditsche Satzgfiäg nit guet meglig, wiä im Biispiil, wu folgt: Standardditsch: Nachdem die Fabrik, gegen deren Schließung gestreikt worden war, doch geschlossen wurde,
Dr Daniel Kirkwood (* 27. September 1814 im Harford County, Maryland; † 11. Juni 1895 in Riverside, Kalifornie) isch e US-amerikanische Astronom gsi. Dr Kirkwood isch uf ere Farm in Maryland uf d'Welt chu und het mit 19 Johre agfange, an dr Schuel z'underrichte. Debi het er selber d'Algebra glärt, indem er sini Schüeler mit Hilf vume Lehrbuech underrichtet het. Schliessli het er uf em York County College in Pennsylvania studiert, wo er nooch sinem Abschluss 1838 ebefalls glehrt het. 1843 isch er Leiter vu dr Lancaster High School in Pennsylvania worre. Dert het er agfange, sich mit astronomische Theme z'beschäftige. Es sin sibe Arbete enstande. Die zweit devu het sich alässlich vu dr Entdeckig vum 5. Asteroid (Astrea) mit dr Asteroide beschäftigt. Im August 1849 her er international uf sich ufmerksam gmacht, wie er e mathematischi Analogi zwische dr Rotation vu dr Planete un ihre Umlaufbahne entdeckt het. Anno 1851 isch dr Kirkwood Professor fer Mathematik am Delaware College worre und dert zwische 1854 un 1856 Präsident gsi. Anno 1856 sich dr Kirkwood no as Professor fer Mathematik an d 'Indiana University in Bloomington gange. Dert isch er witter in dr Asteroideforschig dätig gsi un het anno 1861 d'Hypothese
D' (3) Juno isch e Asteroid vum Asteroide-Hauptgürtel. Si isch am 1. September 1804 vum Karl Ludwig Harding as dritter Asteroid entdeckt worre, un uf d'Juno, die höchst römisch Götti, daift worre. D'Juno bewegt sich ime Abstand vu 1,98 (Perihel) un 3,36 (Aphel) AE in 4,36 Johre um d'Sunne. D'Umlaufbahn isch 13,0° gege d'Ekliptik gneigt, d'Bahnexzentrizität betrait 0,258. D'Juno het e middlere Durchmesser vu öppe 267 km. Ihr Masse isch zue 2,82×1019 Kilogramm bestimmt worre. Si besitzt e relativ helli Oberflächi mit ere Albedo vu 0,238. Während dr Opposition erreicht si e schinbari Helligkeit vu bis zue 7,7 mag, un isch demit ein vu dr hellste Asteroide am Nachthimmel. In rund 7 Stunde un 13 Minute rotiert sie um die eige Ax. Anno 1996 (Resultate publiziert anno 2003) isch d'Juno mit Hilfe vume 2,5 Meter Spiegelteleskop vum Mount-Wilson-Observatorium un ere adaptive Optik igehend undersuecht worre. Es het sich zeigte, dass d'Juno e uregelmässige Himmelskörper isch, wo d'Gstalt an e Herdepfel erinneret. D'Ufnahme im Infrarotberiich zeige e öppe 100 km grosse Impaktkrater, wo wohrschins vor geologisch churzer Zitt entstande isch. Spektroskopischi Undersuechige len druf schliesse, dass d'Juno dr Ursprungskörper vu gwöhnliche Chondrite si chännt, ere hüffige Gruppe vu Steimeteorite, wo us
D' Vesta isch mit 516 km middlerem Durmesser dr drittgröscht Asteroid im Asteroide-Hauptgürtel. D'Vesta isch am 29. März 1807 vum Heinrich Olbers as dr viert Asteroid entdeckt worre. D'Vesta isch am 29. März 1807 vum Heinrich Olbers z'Breme as vierter Asteroid entdeckt worre. Wo dr Olbers 1802 scho d'Pallas entdeckt un daift het, het er s'Rächt vu dr Benennig dismol an dr Carl Friedrich Gauß ibertrage, wo mit sinere neje Method vu dr Bahnbestimmig massgäblig fier d Sicherig vu dr nej entdeckte Asteroide bitrage het. Dr Gauß het dr Himmelskörper uf d'Vesta daift, dr römische Götti vum Heim un vum Herd, un d'Schweschter vu dr Ceres. Wie alli zwische Asteroide, wo bis 1805 entdeckt worre sin, isch au d'Vesta z'erst as Planet bezeichnet worre. Wil bis zue dr Entdeckig vu dr Astraea noch meh wie 38 Johr hän vergo solle, het sich dodra zuerscht au nit gänderet. Erscht wie mer vu 1850 a immer meh Himmelskörper gfunde het, wo zwische dr Umlaufbahne vu dr Planete Mars un Jupiter chreise, hän sich fier sälli Objekte d'Bezeichnige „Chleini Planete“, „Chleiplanete“, „Planetoide“ oder „Asteroide“ durchgsetzt. D'Vesta beweggt sich zwische 2,15 AE (Perihel) un 2,57 AE (Aphel) in 3,63 Erdejohre um d'Sunne. Ihri Umlaufbahn
D' (5) Astraea (ursprünglich (5) Asträa) isch e Asteroid vum Asteroide-Hauptgürtel, wo am 8. Dezember 1845 vum Karl Ludwig Hencke entdeckt worre isch. Daift worre isch säller Himmelskörper uf d'Astraea, ere Dochter vum Zeus un dr Götti vu dr Grechtigkeit. D'Astraea beweggt sich in 4,1286 Johre un ime Abstand vu 2,0759 (Perihel) bis 3,0712 (Aphel) astronomische Einheite um d'Sunne. D'Bahn isch 5,3698° gege d'Ekliptik gneigt, d'Bahnexzentrizität betrait 0,1937. D'Astraea het e Durmesser vu 117 km. D'Astraea besitzt e relativ helli, silikatriichi Oberflächi mit ere Albedo vu 0,227. Während dr Opposition erreicht si e Helligkeit vu 11,9 mag. In 16 Stunde un 48 Minute rotiert si um die eige Ax. [1] Liste vu dr Asteroide
Als Wuchetag bezeichnet mer en Tag vo dr Wuche in wiederkehrender Benännig: Mändig Zischdig Mittwuch Dunnschdig Friidig Samschdig oder Sonnabend Sunndig Hüt isch Samschdig D Wuchetäg sind Lehnübersetzige vo de urschprünglich babylonische Näme. Die siebe Täg vo dr babylonische Wuche sind nach de wichtigschte Himmelskörper und Planete benännt worde (Sunne, Mond, Mars, Merkur, Jupiter, Venus, Saturn), wo zum Ziitpunkt vo dr Benännig als eigentlichi Götter aaglueget worde sind. Die Näme und dr Götterglaube sind dur Vermittlig vo de Jude vo de Grieche und Römer übernaa worde. Als d Germane die Näme im 4. Jahrhundert kenne glernt händ, händ sie die nach de Näme vo de entschprechende germanische Götter umbenännt. Im Zug vo dr Chrischtianisierig isch dänn schpäter versuecht worde, die heidnische Näme wieder zrugg z dränge, was nur bim Mittwuch und em Samschdig glunge isch. Sunndig nach dr Sunne Mändig nach em Mond Zischdig nach em Planet Mars (germanisch Ziu) Mittwuch eigentlich nach em Planet Merkur (frz. Mercredi) Dunnschdig nach em Donnergott Donar, wo em Planet Jupiter entschpricht Friidig nach dr germanische Göttin Frija, wo dr Venus entschpricht Samschdig nach em Planet Saturn (engl. Saturday) D Reihefolg vo de Wuchetäg basiert uf folgender antike Regle, wo über babylonischi, alt-indischi, jüdischi,
Dr Samschdig (im Nordtüütsche, Oschttüütsche und Oschtmitteltüütsche Schpraachberiich: Sonnabend) isch dr sächsti Wuchetag im bürgerliche Kaländer (DIN 1355), nach chrischtlich/jüdischer/islamischer Zellig dr sibti und letschti. Dr Tag hät im hochtüütsche Schpraachberiich zwei Bezeichnige, wo regional underschidlich teilwiis fascht uusschliesslich, teilwiis parallel bbruucht werded, i jüngschter Ziit isch allerdings e Tendenz hii zum Samschdig feschtschtellbar. Dr Name Samschdig, althochtüütsch sambaztac, chunnt vonere erschlossene vulgärgriechische Form *sambaton vom griechische Wort sabbaton, wo letschtlich uf hebräisch Schabbat zrugggaht. Er hät sich mit dr Missionierig vom südtüütsche Schpraachruum donauufwärts verbreitet und herrscht hüt no i Süd- und Weschttüütschland vor. Vor allem i dr jüdische Religion und i dr chrischtliche Gmeinschaft vo de Sibete-Tags-Adväntischte gilt er als Fiirtig (lueg au Sabbat). Di romanische Schpraache göhnd einheitlich druuf zrugg: französisch le samedi, italienisch il sabato, spanisch el sábado. D Bezeichnig Sonnabend (althochtüütsch sunnunaband, altenglisch sunnanæfen) bedüütet nöd nu Vorabend, sondern Vortag vom Sunndig (vgl. Heiligaabig als Name ebefalls vom ganze Tag vor em Wiehnachtsfäscht). D Bezeichnig isch mit dr angelsächsische Missionierig (Bonifatius) i di althochtüütsch Schpraach choo, und daademit hät mer d Erinnerig a vorchrischtlichi Gottheite (latiinisch Saturni Dies, altänglisch Sæterdæg; daadezue une) wie bim Begriff Mittwuch vermide. Er wird vor allem z Nordtüütschland und im
Dr Kanton Züri umfasst am 1. Januar 2018 genau 166 politischi Gmäinde (vo 1934 bis 2013 sinds umveränderet 172 gsii). Bezirkshauptort sind fett füreghobe. Lueg au: Bezirk vom Kanton Züri und für Ort won käi äigeti Gmäind sind bi de Zürcher Ortsnäme. Inhaltsverzeichnis A B C D E F G H I J K L M N O P Q R S T U V W X Y Z 2014: Bërtschike und Wisedange → Wisedange 2015: Baume und Stëërnebëërg → Baume 2016: Ilau-Efrèètike und Chyberg → Ilau-Efreetike 2018: Hirzel und Horge → Horge 2018: Elgg und Hofstette → Elgg 2019: Hütte, Schönebëërg und Wättischwyl → Wättischwyl 2019: Oberstamme, Understamme und Waltelinge → Stamme Commons: Gmäinde vom Kanton Züri – Sammlig vo Multimediadateie Kanton Zürich: Gemeinden
De Bezirk Baade oder bodeständiger s Baadebiet isch en Bezirk im Nordoschte vom Kanton Aargau. Hauptoort isch s Stettli Bade, s grööscht Oort Wettige. De Bezirk het 26 Ywonergmäinde, er isch 153,07 Kwadraatkilometer grooss und er het mee weder 140'000 Ywoner (Stand 2019). Commons: Bezirk Bade – Sammlig vo Multimediadateie Ständige Wohnbevölkerung nach Staatsangehörigkeitskategorie, Geschlecht und Gemeinde, definitive Jahresergebnisse, 2022. Bei späteren Gemeindefusionen Einwohnerzahlen aufgrund Stand 2022 zusammengefasst. Abruf am 5. September 2023
Dr Heinrich Wilhelm Matthäus Olbers (* 11. Oktober 1758 z' Arberge bi Breme; † 2. März 1840 z'Breme isch e dytsche Arzt un Astronom gsi. Er het Methode fer d'Bahnbestimmig vu Himmelskörper entwicklet un het d'Chleiplanete (2) Pallas, (4) Vesta sowie sex Komete entdeckt sowie s'Olbers'sche Paradoxon formuliert. Dr Olbers isch as s'achte vu sechszehn Chinder vum in Arberge wirkende Pastor Johann Georg Olbers uf d'Welt chumme. 1760 isch dr Vadder an dr Bremer Dom beruefe worre un d'Familie isch in die domols Frei Riichsstadt Breme zoge. Dr Olbers het dert s'Pädagogium besuecht, s'Athenäum un ab 1771 s'„Gymnasium Illustre“. 1777 het er an dr Universität Göttingen s'Studium vu dr Medizin ufgnumme. Scho as Schüeler het er sich fer d'Astronomi interessiert. As Zehnjähriger het er fasziniert dr Gross Komet vu 1769 beobachtet. As Student het er zuesätzlich astronomischi Vorläsige ghört. 1779, während eme medizinische Praktikum, het er e Methode fer d'Bahnbestimmig vume Komet usdenkt, wo er während dr Patientenbetreuig dur e Fenster beobachtet het. 1780 het er s'Studium mit ere Dissertation iber s'menschlich Aug abgschlosse. 1781 het er in dr Bremer Sandstross e Arztpraxis eröffnet. 1785 het er d'Dorothea Elisabeth Köhne ghirotet. Si isch scho im druf folgende Johr bi dr
Dr Pluto isch e Zwergplanet am innere Rand vum Kuipergürtel im ussere Sunnesystem, wo mit em öppe halb so grosse Charon un vier chleinere Mönd e himmelsmechanisch interessants Mehfachsystem bildet. Dr Charon isch drbi so gross, dass dr Pluto un dr Charon sich gegesidig immer die gliich Side zeige, also e dopplet bundeni Hantelrotation hän. S"Massezentrum vum System lit debi usserhalb vum Pluto. Sällewäg bilde dr Pluto un dr Charon eigetlich e Doppelzwergplanetesystem. Dr Pluto isch dr Namenspatron fier d'Zwergplaneteunderklasse vu dr Plutoide. Säll sin Zwergplanete, wo wie dr Pluto jensits vu dr Neptunbahn um d'Sunne laufe. Daift isch s'Objekt uf dr Pluto, dr römisch Gott vu dr Underwelt. S'Zeiche vum Zwergplanet isch oder . Bis zum 24. August 2006 het dr Pluto als usserschte un chleinschte bekannte Planet vum Sunnesystem gulte, het aber no uffere Dagig vu dr Internationale Astronomische Union z'Prag sälle Status verlore. D'Entdeckig vu immer meh Objekte in sinere Grösseornig het nämli e exakti Defintion vum Begriff Planet notwendig erschine lo. Während im ursprüngliche Entwurf vu dr Definition dr Pluto si Planetestatus behalde hätt, isch säller no noch usgibiger Diskussion ufgrund ere z'erwartende Planeteinflation so abgänderet worre, dass dr Pluto si Status as Planet verlore het.
ffpd5 S Rhiiwaldhorn (uf italienisch Adula) isch mit 3'402 m ü.M. de högschti Bärg vom Kanton Tessin (Schwiiz). S Rhiiwaldhorn liit i de Adula-Alpe a de Gränze vom Tessin zu Graubünde. Am nordöstliche Abhang vom Gipfel entspringt de Henderrhii, en Quällfluss vom Rhii. Uf tüütsch ghäisst de Bärg Riiwaldhorn und s Gebiet Adula, uf italienisch ghäisst de Bärg Adula und s Gebiet Alpi Mesolcinesi e Grigionesi Occidentali oder Alpi Lepontine Orientali. D Bärgstiiger startet för e Bestiigig vom Adula vo Torre oder vo de Staumuur vom Luzzonesee im Bleniotal. Underwägs häds d Adulahütte (Capanna Adula) vom SAC oder öppis höcher nomal e Bärghütte wo gliich ghäisst, vom UOTE. Anderi Wäg gönd us em Val Malvaglia über d Quarzei-Hütte, vo Vals über d Länta-Hütte oder vo Hinterrhii über d Zapport-Hütte uf s Rhiiwaldhorn ufe. Commons: Riiwaldhorn / Adula – Sammlig vo Multimediadateie Adulahütte UOTE Adulahütte SAC Quarnei-Hütte Zapporthütte
Jungwacht Blauring Schweiz isch dr Name vome Dachverband, wo i de düütschschprachige Schwiiz Chinder- und Jugendarbet understützt und förderet. Dezue ghöred öpe 420 Schare, wo d Arbet mit de Chind und Jugendliche vor Ort organisiered und durefüered. Entstande isch de Verband us de zwei ehemols rechtlich selbständige römisch-katholische Chinder- und Jugendverbänd Jungwacht und Blauring. D Jungwacht isch tradizionell für Buebe und dr Blauring für Maitli zueständig. Sit de 70-er Johr, im Zämehang mit ere vermehrte Zämearbet vo bedne Verbänd, gits au gmischti Schare oder einzelni gmischti Gruppene innerhalb vo Blauring- und Jungwachtschare. Gmischti Schare nänned sich Jubla (Jungwacht + Blauring). Beidi Verbänd händ sich im Zuug vo dr Ökumene au gegenüber andere Konfessione göffnet. Di ehemolige Verbänd Jungwacht und Blauring händ d Verbandsziitschrift ideejubla use geh. Sit 2012 erschinnt da Informazionsblatt för Jubla-Mitglider ab Stufe Leiter under em Name Hosesack 3-mol jöhrlich. Ihri Urschprüng händ Jungwacht und Blauring i dr katholische Jugendbewegig nach em Erschte Weltchrieg. Im Jahr 1932 isch dr Schwiizerischi Jungwachtbund als Vorschtufe zum Schweizerische Katholische Jungmannschaftsverband (SKJV) gschaffe worde, wo scho 1893 gründet worde isch. Uf dr Verbandsfüehrertagig vom SKJV am 11. und 12. September vo dem Jahr isch vorgschlage worde, i dr Jungwacht di katholische Gruppe
De Bezirk Gäu («s Göi» gnennt) isch e Bezirk vom Kanton Soledurn und lyt zwische Olte und Soledurn. Är ghört zue dr Amtei Thal-Gäu. Begränzt wird dr Bezirk im Norde vo dr erschte Chetti vom Jura, im Weschte vo dr Kantonsgränze gäge s Bipperamt und im Süde vo dr Aare. Ds Gäu wird vo de zwe wichtigschte Autobahne vo dr Schwyz durquert, vo dr A1 und vo dr A2, wo sich am Autobahnchrüz Harchinge vereinige. Ufgrund vo dr guete Verkehrslag hed sich ds Gäu syt em Nationalstrassebau stark veränderet und es hei sich etlichi Logistikfirme entlang vo ihne agsammled. Absyts dervo hed ds Gäu sy ländlich Charakter guet chöne bhalte. Dr Bezirk Gäu hed e Flächi vo 62,02 km² und isch Ändi 2005 vo 17'148 Lüt bewohnt worde, Ändi 2015 sinds dänn s erscht Mol über zwänzgtuusig gsii (20'398). Zwöimal teilt vo Rot, Silber und Schwarz Dr politisch Bezirk Gäu sett me nid mit dr Region Soledurnischs Gäu verwächsle. Si isch meh historisch prägt und es ghöre zuesätzlich zu de Gäuergmeinde ou no d Untergäuer Gmeinde Gunzge, Fulebach, Chappu, Bonige, Hägedorf, Rickebach ond Chlywange – e Teil vom Dorf Wange bi Oute derzue. Commons: Bezirk Gäu – Sammlig vo Multimediadateie
Dr Joachim „Jogi“ Löw (* 3. Februar 1960 z Schännau) isch sit em 1. Auguscht 2006 dr Trainer vu dr dytsche Fuessballnationalmannschaft. As Trainer het er untert anderem d Fuessball-Weltmeisterschaft 2014 gwunne. Dr Löw het nooch sinere middlere Riifi am Gymnasium in sinem Heimetort e Usbildig zum Grosshandelschaufmann gmacht. Er wohnt z Wittnau im Hexedal bi Friburg im Brisgau, isch verhirotet (Ehefrau Daniela) un het keini Chinder. As Fuessballspiler isch er nooch dr Jugend bi zwei Schännauer Verein un dr Eitracht Friburg as Profi fir dr SC Friburg, dr VfB Stuegert, Eitracht Frankfurt, dr Charlsrueher SC, dr FC Schaffhuse, dr FC Winterthur und dr FC Frauefeld aktiv gsi. In 52 Bundesligaspil het er sibe Dor gschosse, dezue sin 252 Isätz un 81 Dor in dr 2. Bundesliga chuu; usserdem het er vier Isätz in dr U21-Nationalmannschaft gha. As Trainer het er dr FC Winterthur, dr FC Frauenfeld, dr VfB Stuttgart (14. August 1996 bis 30. Juni 1998), Fenerbahçe Istanbul (1. Juli 1998 bis 29. Mai 1999), dr Charlsrueher SC (25. Oktober 1999 bis 19. April 2000), Adanaspor in dr Türkei (20. Dezember 2000 bis 4. März 2001), dr FC Tirol Innsbruck (10. Oktober 2001 bis 18. Juni 2002) un zledscht
Schönau im Schwarzwald isch e Stadt im Landchreis Lörrach in Bade-Württeberg. Dr staatlich aerchennt Luftchurort Schönau im Schwarzwald lit im obere Wiisedal am Oberlauf vu dr Grosse Wiise, umgäbe vu dr Erhebige vum südliche Schwarzwald, in 517 bis 1309 Meter Höchi am Fuess vum Belche. Meh wie 80 % vu dr Flächi isch vu Wald bedeckt. Im Uhrzeigersinn (vu Norde agfange): Aitere, Utzefeld, Todtnau, Bernau im Schwarzwald, Tunau, Wembach, Fröhnd un Schöneberg. Zue Schönau ghöre näbe dr Chernstadt d'Ortsdeile Schönebueche, Brand un Uf dr Bruck. Schönau isch anno 1113 erstmols urchundlich erwähnt worre. Dr Ort het zum Chloster St. Blasie ghört un demit zue Vorderöstriich. Anno 1805 isch Schönau zum nöi gschaffene Grossherzogtum Bade chu. 1809 het Schönau d'Stadtrechte erlangt. Sälli sin 1936 aberchennt un 1950 wiider gwährt worre. D'Stadt isch Sitz vum Gmeiverwaldigsverband Schönau, dem die Gmeie Aitere, Fröhnd, Schöneberg, Utzefeld, Wiide, Bölle, Schönau, Tunau un Wembach aghöre. Ergebnis vo dr Landdagswahle sit 2006: 1 2006: WASG, sit 2011: Die Linke D'Stadt Schönau underhaldet partnerschaftlichi Beziegige zue Villersexel im Département Haute-Saône in Frankriich sit 1974. Z Schönau git s e katholischi un e evangelischi Chilchegmei. Dur Schönau verlauft d'B 317 vu Basel nooch Titisee, wo au e regionali Buslinie
Hüntwange isch e politischi Gmäind im Bezirk Bülach vom Kanton Züri i dr Schwiiz. Blasonierig In Blau e goldigi Garbe, überhöht vomene goldige Senseblatt Hüntwange liit im Norde vom Kanton Züri im Rafzerfeld am Hochrhy. Nachbargemäinde sind Hohedenge, Glattfelde (Exklave Neuhus), Eglisau, Wil und Waschterchinge. Es liit zimlich genau zwüsched Züri und Schaffhuuse. Mit dr Bahn chann mer in chürzeschter Ziit Schaffhuuse, Bülach, Züri oder Winterthur erräiche. Mit em Auto isch es öppe 20–30 Minute vom Flughafe Züri-Chlote entfernt, trotzdem lebt mer z Hüntwange ohni Fluglärm. Hüntwange wird zum erschte Mool im Joor 1254 als Hiuntwangin erwäänt. S Dorf het im Früemittealter zur Landgrafschaft Chleggau ghört, isch im 13. Joorhundert zum Chloschter Wettige cho un 1496 vo Züri erworbe worre. De Uusländeraatäil liit bi 10,8 % (Stand 2011). 49,0 % vo de Iiwooner sind evangelisch-reformiert, 17,3 % sind römisch-katholisch (Stand 2011). Bi de Kantonsraatswaale 2011 hät s das Ergebnis ggee: BDP 9,3 %, CVP 2,4 %, EDU 2,8 %, EVP 1,8 %, FDP 8,8 %. GLP 12,3 %, GP 9,2 %, SP 15,6 %, SVP 35,2 %, Suschtigi 2,6 %. Gmäindspresidänt isch de Kurt Erb (Stand 2012). D Arbetslosigkäit isch im Jaar 2010 bi 3,4 % gläge. D Wiiländer Mundart
De Bezirk Büüli (hochdütsch Bülach) isch en Bezirk im Nordweschte vom Schwiizer Kanton Züri. Er umfasst im Wäsentliche s under Glatttal und s Rafzerfeld. S Hauptort isch Büüli. Bi der Abschaffig von de Zivigmäinde 2006 häts na die ggèè: Breite-Hakab (Politischi Gmäind Nüereschtoorf) Oberwil (Politischi Gmäind Nüereschtoorf) Artikel Bülach (Vogtei, Bezirk) (Site cha nüme abgrüeft wärde; Suche im Webarchiv)[1] [2] Vorlage:Toter Link/www.dhs.ch im Historischen Lexikon der Schweiz
D GNU-Lizenz für freii Dokumentation (oft au GNU Freii Dokumentationslizenz gnännt, englischi Originalbezeichnig GNU Free Documentation License, Abchürzige: GNU FDL, GFDL) isch eini vo de gebrüüchlichschte Lizenze für so gnännti Freii Inhält. Usegeeh wird die Lizenz vo dr Free Software Foundation, dr Dachorganisation vom GNU-Projekt. Wenn en Urheber bzw. Copyrightinhaber (Lizenzgeber) es Werch under die Lizenz schtellt, büütet er demit jedermann sehr wiitgehendi Nutzigsrecht a dem Werch aa: Die Lizenz gschtattet d Vervielfältigung, Verbreitig und Veränderig vom Werch, au zu kommerzielle Zwecke. Im Gegezug verpflichtet sich dr Lizenznehmer zur Iihaltig vo de Lizenzbedingige. Nammenännig: Wär e Dokümänt, wu unter GNU-FDL stoht, verbreitet oder veränderet un verbreitet, muess dr Namme oder d Nämme vu dr bishärige Autore nänne (mindschtens fimpfi, wänns fimpf oder meh Autore sin). Copyleft-Prinzip: Alli Veränderige miän unter d GNU-FDL gstellt wäre. Hischtoriä: Bin ere Veränderig miän diä bishärige Veränderige ufglischtet sii. Lizänztext: Dr voll änglisch Text vu dr Lizänz muess mitgliiferet wäre. Umschlagtäxt: Wänn im Fall s ürspringlig Dokumänt Zuesätz enthaltet ("unmodified invariant sections", "unveränderlichi Abschnitt"), zum Biispiil Copyright-Erklärige, miän diä ufs veränderet Dokumänt ibernumme wäre. Zum Biispiil bi Handbiächer stehn eso Zuesätz uf em Umschlag. Uffe halte: S derfe bi Veränderige keini technische Massnahme droffe wäre,